Byeon Woo-seok. Byeon Woo-seok (; 1991-yil 31-oktyabrda Seulda tugʻilgan) – Janubiy Koreyalik aktyor va model. Byeon Woo-seok „“ (2019), „Record of Youth“ (2020) va „Moonshine“ (2021–2022) seriallaridagi rollari bilan tanilgan. „20th Century Girl“ (2022) filmi, „Strong Girl Nam-soon“ (2023) va „Lovely Runner“ (2024) seriallaridagi bosh rollari bilan katta mashhurlikka erishadi. Bolalik va yoshlik yillari. Byeon Woo-seok 1991-yil 31-oktyabrda Koreya respublikasining Seulga yondosh boʻlgan Bucheon shahrida tugʻilgan. Bitta opasi bor. Teatr va kino fakultetida tahsil olgan. Harbiy xizmatni tugatgan. Faoliyati. 2014—2019: Faoliyatining boshlanishi. YG Entertainment shou-biznes kompaniyasida oʻz faoliyatini model sifatida boshlagan. 2014-yilda model sifatida debyut qilib shou-biznes sohasida mashhurlikka erishadi. Aktyor boʻlish orzusi sababli oʻz agentligida aktyorlik boʻyicha saboqlarini oladi va keyinchalik aktyor sifatida debyut qildi. Ota-onasi uning modellik bilan shugʻullanishidan unchalik mamnun boʻlmagan, lekin aktyorlik faoliyatida qoʻllab-quvvatlashgan. 2016-yilda Byeon Woo-seok "Dear My Friends" filmida Son Jongshik rolini oʻynash orqali aktyor sifatida debyut qiladi. 2019-yili JTBC telekanalining "" teleserialidagi Do-joon roli uchun ham tanqidchilar, ham tomoshabinlarning olqishiga sazovor boʻldi. 2020—hozirgi davr: Bosh rollarni ijro etish va mashhurlikning ortib borishi. 2020-yilda Byeon Woo-seok TvN telekanalining "Record of Youth" serialida Park So-dam va Park Bo-gumlar bilan birgalikda bosh rolni oʻynash uchun tanlangan. Bu serialdagi Won Hae-hyo roli bilan xalqaro miqyosda yanada mashhur boʻladi. 2021-yilda Byeon Woo-seok KBS2 telekanalining "Moonshine" tarixiy dramasida rol oʻynadi. Lee Pyo ismli valiahd shahzoda rolini oʻynaganidan soʻng, 2022-yilgi „KBS Drama Awards“ mukofotining „Eng yaxshi yangi aktyor“ nominatsiyasida gʻolib boʻladi. 2021-yili Byeon Woo-seok oʻzining birinchi bosh roli Poong Woon-ho rolini ""20-asr qizi" (inglizcha nomi 20th Century Girl)" filmida oʻynaydi. Film premyerasi 2022-yilda boʻlib oʻtadi va Koreyada ham, xalqaro miqyosda ham katta shuhrat qozonadi. 2022-yilda Byeon Woo-seok "Soulmate" filmida bosh rol oʻynash uchun yana bir taklif oldi. Film kinoteatrlarda 2023-yilli premyera qilinadi . 2023-yilning 19-iyulida Byeon Woo-seok tvN telekanalining "Lovely Runner" serialida Kim Hye-yoon bilan birga televideniyedagi birinchi bosh rolini ijro etdi. Premyera 2024-yil aprel oyida boʻlib oʻtadi. Teleserial katta mashhurlikka erishib, birinchi reytingga koʻtarildi.